《鸱枭获腐鼠》
宋代·黄超然

鸱枭获腐鼠，欢喜同八珍。凤凰遨千仞，琅然落清音。

事有适相值，枭遂生欢心。仰首噱一嚇，谓凤当见侵。

凤凰睹腐鼠，掩鼻方微颦。投惠且不纳，奋攫岂所任。

昆崙有竹实，去去不可寻。

作者简介：宋元间台州黄岩人，字立道，号寿云。宋乡贡进士。精《易》。宋亡不仕，筑西清道院居之，以著述为事。卒，私谥康敏。有《周易通义》、《或问》、《发例》等。